Jair Bolsonaru/Foto: REUTERS Venesuelaga harbiy bostirib kirish holatida Braziliya prezidenti Jair Bolsonaru parlament bilan harbiy harakatlarda ishtirok etish masalasi bo‘yicha maslahatlashuvlar o‘tkazishni rejalashtirmoqda. Bu haqda “Interfaks” axborot agentligi xabar berdi. Bolsonaru jurnalistlarning savollariga javob berish vaqtida Venesuelaning “yangi Kuba yoki Shimoliy Koreyaga aylanishining” oldini olish lozimligini ta’kidlab o‘tgan. Bundan tashqari, Bolsonaruning ta’kidlashicha, hozir Braziliya AQSh bilan birga Venesuela armiyasida nifoq solish bo‘yicha ishlar olib bormoqda.    Shu bilan birga Braziliya yetakchisining aytishicha, agar Venesuela prezidenti Nikolas Maduro uchinchi davlatlar yordamida chetlatilsa, mamlakatda partizanlik urushi avj olishi mumkin.